CELEX: 32014D0306
Language: lv
Date: 2014-05-13 00:00:00
Title: 2014/306/ES: Padomes Lēmums ( 2014. gada 13. maijs ) par to, lai Eiropas Savienības vārdā noslēgtu protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Seišelu Salu Republiku

29.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 160/4
            
         PADOMES LĒMUMS
   (2014. gada 13. maijs)
   par to, lai Eiropas Savienības vārdā noslēgtu protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Seišelu Salu Republiku
   
      (2014/306/ES)
   
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 6. punkta a) apakšpunktu un 218. panta 7. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:
   
               (1)
            
            
               Padome 2006. gada 5. oktobrī ar Regulu (EK) Nr. 1562/2006 (1) apstiprināja Partnerattiecību nolīgumu zivsaimniecības nozarē starp Eiropas Kopienu un Seišelu Salu Republiku (2) (“nolīgums”).
            
         
               (2)
            
            
               Nolīgumā paredzētās zvejas iespējas un finansiālais ieguldījums tika izklāstīts protokolā (3). Pēdējais protokols zaudē spēku 2014. gada 17. janvārī.
            
         
               (3)
            
            
               Savienība ir risinājusi sarunas ar Seišelu Salu Republiku par jaunu protokolu, ar kuru nosaka zvejas iespējas un finansiālo ieguldījumu, kas paredzēts nolīgumā (“jaunais protokols”).
            
         
               (4)
            
            
               Saskaņā ar Padomes Lēmumu 2014/5/ES (4) jaunais protokols tika parakstīts un tiek provizoriski piemērots no 2014. gada 18. janvāra.
            
         
               (5)
            
            
               Ar nolīgumu tiek izveidota Apvienotā komiteja, kas ir atbildīga par nolīguma īstenošanas uzraudzību. Turklāt saskaņā ar protokolu Apvienotā komiteja var apstiprināt konkrētus grozījumus protokolā. Lai atvieglotu šādu grozījumu apstiprināšanu, ir lietderīgi pilnvarot Komisiju, ievērojot īpašus nosacījumus, minēto grozījumu apstiprināšanā izmantot vienkāršotu procedūru.
            
         
               (6)
            
            
               Savienība ir ieinteresēta īstenot nolīgumu ar protokolu, ar kuru nosaka zvejas iespējas un finansiālo ieguldījumu un paredz nosacījumus, lai veicinātu atbildīgu zveju un zvejniecības ilgtspējību Seišelu Salu ūdeņos.
            
         
               (7)
            
            
               Jaunais protokols būtu jāapstiprina,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā apstiprina protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Seišelu Salu Republiku (“protokols”) (5).
   2. pants
   Padomes priekšsēdētājs Savienības vārdā sniedz protokola 16. pantā paredzēto paziņojumu.
   3. pants
   Ievērojot noteikumus un nosacījumus, kas izklāstīti pielikumā, Komisija ir pilnvarota Savienības vārdā apstiprināt protokola grozījumus Apvienotajā komitejā.
   4. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī
       (6).
   
      Briselē, 2014. gada 13. maijā
      
         
            Padomes vārdā –
         
         
            priekšsēdētājs
         
         E. VENIZELOS
      
   
   
      (1)  Padomes Regula (EK) Nr. 1562/2006 (2006. gada 5. oktobris), lai noslēgtu Partnerattiecību nolīgumu zivsaimniecības nozarē starp Eiropas Kopienu un Seišelu Salu Republiku (OV L 290, 20.10.2006., 1. lpp.).
   
      (2)  OV L 290, 20.10.2006., 2. lpp.
   
   
      (3)  OV L 345, 30.12.2010., 3. lpp.
   
   
      (4)  Padomes Lēmums 2014/5/ES (2013. gada 16. decembris) par to, lai Eiropas Savienības vārdā parakstītu un provizoriski piemērotu protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Seišelu Salu Republiku (OV L 4, 9.1.2014., 1. lpp.).
   
      (5)  Protokols ir publicēts OV L 4, 9.1.2014., 3. lpp., kopā ar lēmumu par tā parakstīšanu.
   
      (6)  Protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
   
      PIELIKUMS
      Pilnvarojuma darbības joma un procedūra Savienības nostājas pieņemšanai Apvienotajā komitejā
      
                  1.
               
               
                  Komisija ir pilnvarota risināt sarunas ar Seišelu Republiku un – attiecīgā gadījumā un ja ir ievērots šā pielikuma 3. punkts – vienoties par protokola grozījumiem attiecībā uz šādiem jautājumiem:
                  
                              a)
                           
                           
                              zvejas iespēju pārskatīšana saskaņā ar protokola 5. panta 1. punktu;
                           
                        
                              b)
                           
                           
                              nozares atbalsta kārtība saskaņā ar protokola 3. pantu;
                           
                        
                              c)
                           
                           
                              ar VMS saistīto tehnisko noteikumu pārskatīšana saskaņā ar protokola 8. papildinājuma 9. punktu un līdzīgu tehnisko noteikumu pārskatīšana saskaņā ar protokola 5. panta 3. punktu.
                           
                        
            
                  2.
               
               
                  Apvienotajā komitejā, kas izveidota saskaņā ar partnerattiecību nolīgumu, Savienība:
                  
                              a)
                           
                           
                              rīkojas atbilstīgi mērķiem, kurus Savienība tiecas sasniegt saistībā ar kopējās zivsaimniecības politiku;
                           
                        
                              b)
                           
                           
                              ievēro Padomes secinājumus (2012. gada 19. marts) par Komisijas paziņojumu par kopējās zivsaimniecības politikas ārējo dimensiju;
                           
                        
                              c)
                           
                           
                              veicina nostājas, kas atbilst attiecīgajiem noteikumiem, ko pieņēmušas reģionālās zvejniecības pārvaldības organizācijas.
                           
                        
            
                  3.
               
               
                  Ja lēmumu grozīt 1. punktā minēto protokolu ir paredzēts pieņemt Apvienotās komitejas sanāksmē, veic vajadzīgos pasākumus, lai nostājā, ko paredzēts paust Savienības vārdā, tiktu ņemta vērā Eiropas Komisijai nodotā jaunākā statistikas un bioloģijas informācija un cita būtiska informācija.
                  Šajā ziņā un balstoties uz minēto informāciju, Komisijas dienesti pietiekamā laikā pirms attiecīgās Apvienotās komitejas sanāksmes Padomei vai tās darba sagatavošanas struktūrām izskatīšanai un apstiprināšanai nosūta sagatavošanas dokumentu, kurā izklāstīta sīkāka informācija par paredzēto Savienības nostāju.
                  Attiecībā uz 1. punkta a) apakšpunktā minētajiem jautājumiem paredzētās Savienības nostājas apstiprināšanai Padomē ir vajadzīgs kvalificēts balsu vairākums. Pārējos gadījumos sagatavošanas dokumentā paredzēto Savienības nostāju uzskata par pieņemtu, ja vien dalībvalstu skaits, kas atbilst bloķējošajam mazākumam, neiebilst Padomes darba sagatavošanas struktūras sanāksmē vai divdesmit dienās pēc sagatavošanas dokumenta saņemšanas – atkarībā no tā, kurš no šiem notikumiem pienāk ātrāk. Ja ir iebildumi, jautājumu nodod Padomei.
                  Ja turpmāko sanāksmju laikā, tostarp uz vietas, nav iespējams panākt vienošanos, lai Savienības nostājā iekļautu jaunākos elementus, šo jautājumu nodod Padomei vai tās darba sagatavošanas struktūrām.
                  Komisija tiek aicināta savlaicīgi pieņemt pasākumus, kas ir vajadzīgi kā Apvienotās komitejas lēmuma turpinājums, atbilstīgā gadījumā ietverot attiecīgā lēmuma publicēšanu Eiropas Savienības Oficiālajā Vēstnesī un jebkura tāda priekšlikuma iesniegšanu, kas ir vajadzīgs minētā lēmuma pieņemšanai.